cyanic-selkie/wikianc huggingface dataset:
Rosa vokssopp
Rosa vokssopp (Hygrocybe calyptriformis) er ein beitemarkssopp med rosa hatt. Han er funnen i Europa, Nord-Amerika og Asia. Han er særs sjeldan i Skandinavia og er raudlista i Noreg.
Cape Dalton
Cape Dalton er eit nes på søraustenden av ei snødekt øy, kring 1 nautisk mil nord for Brattodden på vestsida av Edward VIII Bay. Det vart først kartlagd av norske kartografar frå flyfoto teken under Lars Christensen-ekspedisjonen (1936–37) og sjølv om det ikkje fekk eit namn på kartet deira, vart neset rekna med som ein del av dei to større nessa kalla «Skutenes» og «Skutenesmulen.» Skutenes vart sidan kartlagd av Australian National Antarctic Research Expeditions (ANARE) som to snødekte øyar, og dei to norske namna høva derfor ikkje lenger. ANARE kalla neset Cape Dalton opp etter R.F.M. Dalton, øvstkommanderande for arbeidet til ANARE ved Macquarieøya i 1953.
Gruvletindane
Gruvletindane er nokre fjellknausar, med ei høgd opp mot 2255 moh og på nordenden av Holtedahlfjella i Dronning Maud Land i Antarktis. Dei vart kartlagte frå landmålingar og flyfoto av Den sjette norske antarktisekspedisjonen (1956–60). Klippa grensar i vest til ei stor og markant morene.
Region Hovedstaden
Region Hovedstaden er ein av fem regionar i Danmark. Regionen vart etablert som administrativ eining den 1. januar 2007 som del av den nye danske region- og kommuneinndelinga, og omfattar dei tidlegare amta København og Frederiksborg, kommunane København og Frederiksberg kommune og Bornholm kommune. Regionen har tek over oppgåvene til Hovedstadens Sygehusfællesskab.
Region Hovedstaden har 29 kommunar. Folkemengda er innbyggjarar per 2010.
Oscar Nilssen
Oscar Wilhelm Nilssen var ein svensk-norsk småbrukar og skogsarbeidar, fødd i Östmark i Sverige. Han representerte Arbeidarpartiet og Hedmark-bygdene på Stortinget frå 1922 til 1945.
Nilssen var fødd på eit torp i Östmark i Värmland, ei 15 km aust om norskegrensa. Far hans var skogsarbeidar og utvandra seinare til USA, sjølv reiste han vestover i Finnskogen og inn i Hedmark fylke og Noreg. Frå 1896 var han skogsarbeidar. Tidleg i 1900-åra gifta han seg med ei kvinne frå Løten. Noko seinare forpakta han eit småbruk i Løten, men heldt fram med å arbeide i skogen. I 1911 slo han seg ned som småbrukar ved Ågård i Løten og vart same året norsk statsborgar.
Frå 1918 til 1923 var Nilssen formann i den lokale kooperasjonen, og medlem i representantskapet i Norges Kooperative Landsforening. Perioden 1917 til 1921 var han varaformann og kasserar i Norsk Skog- og Jordbruksarbeiderforbund. I 1921 vart han vald til leiar av Søndre Hedemarkens valkrins av Arbeidarpartiet, eit verv han hadde i 33 år. Ettersom krinsstyret fylgde utbrytarane inn i Norges Kommunistiske Parti ved partisplittinga i 1923, var han ekskludert i 18 dagar til mindretalet fekk skipa nytt krinsstyre for Arbeidarpartiet 1. desember 1923.
Rockin' All Over the World
«Rockin' All Over the World» er ein rockesong skriven av John Fogerty, som tidlegare spelte i Creedence Clearwater Revival. Songen kom ut på det andre soloalbumet til Fogerty i 1975. Han vart òg gjeven ut på singel og låg seks veker inne på topp 40 i USA med ein 27. plass som høgaste plassering.
A Single Man
A Single Man er det tolvte studioalbumet til den britiske songaren Elton John. Albumet kom ut i 1978 og vart produsert av Clive Franks og Elton John. Dette er det første albumet til John utan støtte frå korkje låtskrivaren Bernie Taupin eller plateprodusenten Gus Dudgeon. Dei einaste medlemmane frå Elton John-bandet er perkusjonisten Ray Cooper og gitaristen Davey Johnstone, som berre medverka på ein song frå albumet.
Oscar Nilssen
Nilssen vart vald til stortingsrepresentant for Det norske Arbeidarpartiet og frå valkrinsen Hedmark hausen 1921. Han vart så attvald ved dei seks nest stortingsvala i tida 1924 til 1936. Då stortinget av 1937-40 ikkje vart oppløyst før fredsåret 1945, var han formelt stortingsmann i 24 år. Alle stortingssesjonane var han medlem i Skog- og vassdragskomiteen, 1925-27 som sekretær og 1934-45 som formann.
Nilssen var medlem av formannskapet i Løten heradsstyre frå 1916 til 1928. I perioden 1931 til 1940 var ordførar i Løten. Under okkupasjonen av Noreg vart han fjerna frå ordførarstolen av det nye styret i landet. Den 10. mars 1945 vart han arrestert og sat fengsla i Hamar fengsel til 21. mars, sidan sat han i Grini fangeleir til krigen var over. Han tok då over ordførarvervet att, for nokre få månader.
A Single Man
Singelen «Song for Guy» var ei hyllest til Guy Burchett som omkom i ei motorsykkelulykke 17 år gammal.
Rockin' All Over the World
Status Quo spelte inn sin eigen versjon, med tyngre arrangement enn Fogerty, på albumet Rockin' All over the World i 1977.
A Single Man
I USA selde albumet til gull i oktober 1978 og til platina ein månad seinare.
Rockin' All Over the World
Status Quo-versjonen
Under innspelinga av musikkvideoen til Status Quo si utgåve av songen budde bassisten Alan Lancaster i Australia. Han hadde nekta å kome attende til Storbritannia for innspelinga, så han vart erstatta av ein mannekeng med bassgitar i videoen. Quo sin versjon nådde tredjeplassen på singellista i Storbritannia og vart den åttande hitten deira på topp 10 der.
A Single Man
Salstrofé
} } } } }
Rockin' All Over the World
Status Quo-versjonen
Status Quo spelte inn ein annan versjon kalla Running All Over the World for Sport Aid 1988.
Andre versjonar
Andre artistar som har spelt songen er mellom andre The Georgia Satellites, Bon Jovi, Carl Wilson og Bruce Springsteen.
La meg sove
«La meg sove» er ein song frå 1969 framført av Lillian Askeland og skriven av Magnar Åm.
Melodi Grand Prix 1969
«La meg sove» deltok i Melodi Grand Prix 1969, den norske uttakinga til Eurovision Song Contest 1969 i Madrid i Spania. Songen vart framført på norsk av Lillian Askeland, og enda på tredjeplass med fem poeng; to frå Bergen og eitt frå Bodø, Stavanger og Oslo.
Northumberlandsundet
Northumberlandsundet (engelsk Northumberland Strait, fransk détroit de Northumberland) er eit sund i den sørlege delen av Saint Lawrence-bukta aust i Canada. Sundet ligg mellom Prince Edward Island i nord og fastlandet i vest, aust og sør. Den smalaste delen av sundet, den 13 km vide Abegweit Passage i vest, er kryssa av Confederation Bridge.
Den vestlege grensa for sundet er ei linje teikna mellom North Cape på Prince Edward Island og Point Escuminac i New Brunswick. Den austlege grensa er markert av ei linje mellom East Point på Prince Edward Island og Inverness i Nova Scotia. Større busetjingar langs sundet er Charlottetown og Summerside på Prince Edward Island i tillegg til Souris på Prince Edward Island, Pictou i Nova Scotia og Shediac i New Brunswick.
Tonkin
Tonkin (også stava Tongkin eller Tongking) er eit område som omfattar den nordlegaste delen av Vietnam, dei sørlegaste delane av dei kinesiske provinsene Yunnan og Guangxi, den austlege delen av Laos og den vestlege delen av Tonkinbukta. Lokalt blir området kalla Bắc Kỳ, som tyder 'Nordlege region'. Området ligg i det fruktbare deltaet til Raudeelva (Hồng Hà eller Sông Cái), og har stor risproduksjon.
Moss kyrkje
Moss kyrkje er ei nygotisk langkyrkje frå 1861 i Moss kommune, Viken fylke. Byggverket er i upussa teglstein og har 700 plassar.
Kyrkja hadde tidlegare ei altertavla som var måla av Christen Brun, men i dag er det glasmåleria i korveggene som fungerer som altarbilete. Dei vart utført av firmaet G. A. Larsen etter kartongar av Oluf Wold-Torne og Hans Ødegaard. Også i andre delar av kyrkja enn i koret er det glasmåleri.
Moss kyrkjegard ligg om lag ein kilometer lengre sør i byen.
Slaget ved Bassignano
Slaget ved Bassignana vart utkjempa under det italienske felttoget i den austerrikske arvefølgjekrigen den 27. september 1745. Resultatet vart siger til den samla armeen til Frankrike og Spania mot Austerrike og Kongedømet Sardinia.
Den fransk-spanske armeen klarte til slutt å slå saman armeane sine i Italia etter eit to år langt felttog, og vann gjennom ein manøver som narra 25 000 austerrikske troppar til å flytte seg mot Piacenza slik at den sardinske armeen vart isolert. Sardiniarane vart så overvelda og slått.
Slaget ved Piacenza året etter vart eit nederlag for Frankrike og Spania og effekten av Bassignano forsvann.
Les Brenets
Les Brenets er ein kommune i distriktet Le Locle i kantonen Neuchâtel i Sveits. Kommunen har innbyggjarar  og eit areal på. Kommunesenteret ligg 849 meter over havet.
Götene kommun
Tettstader
Götene kommune har fire tettstader. Folketalet i tabellen er frå 31. desember 2005.
Les Brenets
Kommunen ligg i nordvestsida av Jurafjella. Elva Doubs i kommunen dannar grensa til Frankrike.
Lac des Brenets i Doubs ligg i kommunen.
Cape Daly
Cape Daly er eit isdekt nes på kysten, 3 nautiske mil vest for Safety Island og like søraust for Robinsonøyane. Det vart oppdaga i februar 1931 av British Australian New Zealand Antarctic Research Expedition under Mawson, som namngav det etter Senator Daly i Det australske senatet.
The Number One Song in Heaven
Sparks spelte inn songen på ny i 1997. Den eine versjonen var med vokal av Jimmy Somerville og orkestertering av Tony Visconti. Denne versjonen nådde 70. plassen på den britiske singellista, smen nådde topp 30 på den amerikanske Billboard Dance-lista.
Musikkvideo
Videoen for 1997-utgåva syner ein engel som syng medan Satan prøve å stoppe eit pariserhjul. Dette er ein hyllest til The Third Man.
Salslister
1979
1997
I andre media
Songen vart nytta under rulleteksten til filmen Alan Partridge: Alpha Papa i 2013.
Bee Gees
Bee Gees var ei britisk/australsk musikkgruppe. Gruppa bestod av brørne Barry, Maurice og Robin Gibb. Initialene til gruppenamnet, B.G., står for Brothers Gibb. Bee Gees laga musikken til filmen Saturday Night Fever. Gruppa er på femteplass på verdsbasis kva gjeld talet på selde album.
Bee Gees fekk sitt gjennombrot i 1967 med singelen New York Mining Disaster 1941, som vart ein topp-20-hit i både Storbritannia og USA. Gruppa vart internasjonalt kjend i popkrinsar for sine mange hits på slutten av 1960-talet og tidleg 1970-tal. Utover i 1970-åra gjekk Bee Gees gjennom ein periode der musikken viste tydeleg påverknad frå funk og R&B.
Bee Gees laga i 1977 musikken til filmen Saturday Night Fever. Låtar frå denne filmen slo særleg godt an og Bee Gees vart ei av dei største disco-gruppene. Mellom dei svært populære disco-låtane i Saturday Night Fever finn ein Stayin' Alive, Night Fever og Jive Talkin, alle saman låtar som har vorte klassiske i sjangeren.
På 1980-talet var funken og R&B-musikken tilbake i Bee Gees sin nylaga musikk. Mot slutten av 1990-talet søkte gruppa seg tilbake sine pop-røter. Bee Gees vart vald inn i 'Rock and Roll Hall of Fame' i 1997.
Ved Maurice Gibbs død i 2003 valde dei to attlevande brørne å avslutte.
Nahal Kziv
Nahal Kziv (hebraisk נחל כזיב) er ei 20 km lang fleirårig elv i Øvre Galilea i Israel. Om vinteren fyller regnet opp elveleia og kjelder langs. I dag pumper Mekorot (nasjonal vatnselskap) vatn frå kjeldeelva Ein Ziv, som vert nytta av innbyggjarar i Vest-Galilea, og dannar ein kanal mellom Ein Ziv og Ein Tamir, som er ei stundom tørrlagt elv. På ryggen oppom dalen med ei krossfararborg frå 1100-talet, Montfort.
Geografi
Nahal Kziv flyt frå vestsida av Har Meron nær Beit Jann, vest for munningen og nord for Achziv. Ho er den lengste elva i Galilea med det største nedslagsfeltet. Elva renn forbi Hurfeish, Abirim, Mi'ilya, Mitzpe Hila, Neve Ziv, Goren, Manot og Ma'alot-Tarshiha. Av kjelder langs kanalen finn ein Ein Ziv, Ein Tamir (etter dette flyt elva jamnt), Ein Hardalit og Ein Yakim.
Naturreservat
Det meste av elva er ein del av eit naturreservat som har same namn som elva, og innafor området ligg Montfortborga og andre ruinar frå krossfarartida. Ein steinutskjering av ein mann, 1,78 meter høg, står nær staden der Abirimelva munnar ut i Nahal Kziv. Ein trur utskjeringa er frå hellenistisk tid.
Det venezuelanske flagget
Det venezuelanske flagget er ein vassrett trikolor i gult, blått og raudt med ein stjerneboge i midtstripa. Det kan også ha riksvåpenet øvst til venstre. Flagget blei offisielt teke i bruk av Venezuela i 1811.
Flagget blei utforma av fridomskjemparen Franciso de Miranda i 1806. 3. august er flaggdagen i Venezuela (Día de la Bandera). Dagen viser til datoen då Miranda heiste flagget i Venezuela for første gong. Flaggdagen blei før 2006 feira den 12. mars etter ei tidlegare heising.
Soge
Flagget blei utforma som ein rein trikolor av Franciso de Miranda i 1806, som først heiste det ombord skipet Leandro i Jacmel-bukta på Haiti den 12. mars 1806. 3. august same året blei det for første gong heist i Venezuela. 14. juli 1811 blei det heist som nasjonalflagg på hovudplassen i Caracas.
Den gule stripa blei dobla i vidde i 1819 då flagget blei brukt av Stor-Colombia. I 1836 blei stripene gjort like breie igjen og sju stjerner i ein runding blei lagt til i midten. Dei symboliserte provinsane som først erklærte sjølvstende frå Spania: Barcelona, Barinas, Caracas, Cumaná, Margarita, Mérida og Trujillo.
I 1954 blei riksvåpenet lagt til i øvre venstre hjørne. Denne endringa gjeld berre statsflagget, og dekkjer ikkje flagget brukt av sivile, handelsskip og liknande.
Yndesdalsvassdraget
Frøysetelva eller Yndesdalsvassdraget er ei elv i kommunane Gulen og Masfjorden i Vestland. Ho renn frå Yndesdalsvatnet til Frøyset ved Fensfjorden. Elva er 15,2 km lang (medrekna Øyrelva), og har eit nedbørfelt på 125,5 km². Middelvassføringa ved munningen er 13,78 m³/s.
Vassdraget vart i 1985 varig verna mot kraftutbygging gjennom Verneplan III for vassdrag. Det vart likevel gjort unnatak for nedbørfelta til dei to vatna Austgulstølvatnet og Transdalsvatnet, fordi vassføringa frå dei to vatna vart sett som naudsynt for ein lønsam utbygging av Kløvtveit kraftverk, som vart vurdert å «ha avgjerande tyding for distriktet si kraftforsyning i framtida». Dei to felta utgjer til saman 6% av dei totale areala til vassdraget. Dei to vatna vart overført til Klyvtveitvatnet i 2006, då Kløvtveit kraftverk vart sett i drift.
Sideelvar
Vassdraget er forgreina, med mange sideelvar, der dei største er:
USA-amerikansk musikk
USA-amerikansk musikk syner gjennom eit mangfald av stilar den mangfaldige etniske folkesetnaden i landet. Av dei mest internasjonalt kjende musikksjangrane med opphav i USA finn ein hip hop, blues, country, rhythm and blues, jazz, barbershop, pop, techno og rock and roll. USA har den største musikkindustrien i verda og musikken her frå kan høyrast verda rundt. Sidan byrjinga av 1900-talet har somme former av USA-amerikansk popmusikk fått eit nærast globalt publikum.
Urfolket som levde i området som i dag er USA var dei første til å spele musikk her. Frå 1600-talet byrja immigrantar frå Storbritannia, Irland, Spania, Tyskland og Frankrike å kome til landet i store mengder, og dei tok med seg nye stilar og instrument. Afrikanske slavar tok med seg musikalske tradisjonar, og kvar påfølgjande bølgje av immigrantar medverka til ein smeltedigel.
Røtene til mykje av moderne popmusikk kan sporast attende til afroamerikansk blues seint på 1800-talet og gospelmusikk i 1920-åra. Det afroamerikanske grunnlaget for popmusikken nytta element som kom frå europeisk musikk og musikken til urfolket. USA har òg folkemusikk og populær musikk som er basert på etniske stilar frå mellom andre ukrainske, irske, skotske, polske, latinamerikanske og jødiske samfunn.
Mange amerikanske byar har aktive musikkmiljø, som igjen støttar fleire forskjellige regionale stilartar. I tillegg til musikksenter som Philadelphia, Seattle, New York City, San Francisco, New Orleans, Detroit, Minneapolis, Chicago, Atlanta, Nashville, Austin og Los Angeles, har mange mindre byar som Asbury Park i New Jersey produsert særeigne musikkstilar. Cajun- og creole-tradisjonar i Louisiana-musikk, folkemusikken og dei populære stilane frå hawaiisk musikk og bluegrass og old time-musikk frå Sørstatane er nokre få døme på mangfaldet i amerikansk musikk.
Frontogenese
Under frontogenesen vert temperaturgradient sterkare og termalvinden kjem i ubalanse. For å oppretthalde balansen, vert den geostrofiske vinden over og under tilpassa, slik at det oppstår område med divergens og konvergens. Massebevaring krev ein vertikal transport av luft langs kaldfronten der det er divergens (lågare trykk). Sjølv om denne sirkulasjonen er skidlra som ei rekkje prosessar, skjer dei faktisk samstundes, og kan observast langs fronten som ein termalt direkte sirkulasjon.
Kjelder
Front (météorologie)
Hamarskorvene
Hamarskorvene er ein fjell- og isskrent like aust for Kvithamaren i Mühlig-Hofmannfjella i Dronning Maud Land i Antarktis. Han vart kartlagt og namngjeven av norske kartografar frå landmålingar og flyfoto av Den sjette norske antarktisekspedisjonen (1956–60).
Gunnar Garbo
Gunnar Garbo var ein norsk journalist, politikar og statstenestemann frå Bergen. Han var stortingsrepresentant frå Bergen og seinare Hordaland i perioden 1958 til 1973, formann i partiet Venstre frå 1964 til 1970 og parlamentarisk leiar 1972-73. I sitt minneord «Den radikale liberalaren» skriv Ottar Grepstad at Garbo var «venstremannen med journalistisk blikk for endring og utenkte perspektiv. I heile sitt politiske liv tenkte han sjølv, skreiv skarpt og talte klokt. Han stoppa aldri opp, tolka sine eigne politiske prinsipp i skiftande politiske situasjonar og blei etter kvart den radikale liberalaren som såg meir til venstre enn til Venstre». Garbo var gift med pedagogen Birgit Brock-Utne.
Bakgrunn
Faren Ingvald Garbo deltok under den tyske okkupasjonen av Noreg i motstandsarbeidet og byrja lage ulovlege aviser som han distribuerte til tyske soldatar. I 1941 vart han arrestert og avretta, som ein av dei fyrste norske motstandsfolka. Den 17 år gamle sonen Gunnar Garbo vidareførte arbeidet, til han i 1944 flykta til Sverige.
Karriere
Garbo var journalist i Bergens Tidende frå 1945 til 1954, deretter redaktør i Nidaros fram til 1957. Han var medlem av bystyret i Bergen 1948–54 og i Trondheim 1956–57. Etter ein kort ny periode i Bergens Tidende, vart han hausten 1957 vald inn på Stortinget for Venstre.
Frå 1975 arbeidde Garbo som underdirektør i Utanriksdepartementet til 1987. Deretter var han Noregs ambassadør til Tanzania fram til 1992.
Garbo var i mange år medlem av Regjeringa sitt nedrustningsutval. Han markerte seg i dei seinare år som ein sterk forsvarar av FN. Utanrikspolitisk «sette han sin lit til Dei sameinte nasjonane og den internasjonale folkeretten og godtok aldri den kalde krigen som argument mot nedrustning». Til partiet Venstre vart han jamt meir kritisk og meinte «[partiet] har gått altfor langt til Høgre» i retning «økonomisk liberalisme». Han var dessutan ein sterk motstandar av NATO sin «Out of Area»-strategi. Garbo gav mellom anna ut bøkene Makt og bistand i 1993, Kampen om FN i 1995 og i 2000 ''Nu går jeg fra dere. En fars liv og død – fra krigens dager i Bergen''.
The Gospel According To Ike And Tina
The Gospel According To Ike And Tina er det 19. studioalbumet til Ike & Tina Turner, gjeve ut i 1974. Albumet vart spelt inn i Bolic Sound i Inglewood i California i oktober og november 1973.
Det var eit av dei siste prosjekta Ike & Tina Turner gjorde i lag før dei skilde seg. Albumet bestod av meir religiøse gospelsongar, men stilen var mykje den same som på tidlegare album.
Saidsadiq-distriktet
Saidsadiq-distriktet er eit distrikt aust i Sulaymaniyah guvernement i Irak. Den største byen er Said Sadiq og ligg 60 km søraust for byen Sulaymaniyah. Sidesadeg har over 100 000 innbyggjarar fordelte på meir enn 25 000 hus.
I 1988 øydela hæren til Saddam Hussein meir enn 23 000 hus og tok livet av 6 000 menneske.
Wye
Wye (walisisk Afon Gwy) er den femte lengste elva i Storbritannia og store delar av ho dannar grensa mellom England og Wales. Ho er viktig for naturbevaring og rekreasjon.
Elvas spring ut i dei walisiske fjella ved Plynlimon. Ho renn gjennom fleire byar og landsbyar som Rhayader, Builth Wells, Hay-on-Wye, Hereford (den einaste byen ved Wye), Ross-on-Wye, Symonds Yat, Monmouth og Tintern, og munnar ut i Severn-estuaret like nedanfor Chepstow. Elva har ei lengd på 215 km.
Wye sjølv har status som Site of Special Scientific Interest og er ei av dei viktigaste elvane i Storbritannia for naturbevaring. Mykje av den nedre dalen har status som Area of Outstanding Natural Beauty, særleg vent naturområde.
Sideelvar
Av sideelvar til Wye finn ein Lugg og Arrow, Elan, Dulas, Irfon, Marteg, Monnow, Trothy, Ithon, Llynfi, Letton Lake, Tarennig og Bidno.
Dynamo Kyiv
Dynamo Kyiv (ukrainsk Динамо Київ) er ein fotballklubb i Kyiv i Ukraina, grunnlagd i 1927. Klubben vann Cupvinnarcupen i 1975 og 1986. Til liks med alle andre Dynamo-klubbar i den tidlegare Sovjetunionen høyrde klubben til etterretningstenesta KGB.
Soge
Dynamo Kyiv er ein av storklubbane i Aust-Europa. Frå 1954 til 1990 vann klubben ni sovjetiske cupmeisterskap og i tida 1961-90 tretten seriemeisterskap i Sovjetunionen.
Klubben hausta sin fyrste store triumf i Basel 18. mai 1975. Under finalen i Cupvinnarcupen imponerte den då sovjetiske klubben med feiande fin angrepsfotball. To mål av Volodymyr Onysjtsjenko i fyrste omgang og eit tredje i andre av legendariske Oleh Blokhin syrgde for 3-0 over Ferencváros frå Budapest. Med folk som Blokhin og Onysjtsjenko, i tillegg til Anatolij Konkov, Volodimir Muntjan, Leonid Burjak og målvakta Jevgenij Rudakov utgjorde desse spelarane stammen i Sovjetunionen sitt landslag i fleire sesongar.
Elleve år etter den fyrste sigeren i Cupvinnarcupen kopierte eit nesten nytt Dynamo-mannskap 1975-triumfen med å vinne 3-0 over Atletico Madrid i Cupvinnarcupen 1986. Blokhin var den einaste att frå 1975 som kunne rusle ut på grasmatta i franske Lyon.
Greåker kyrkje
Greåker kyrkje er ei arbeidskyrkje frå 1974 i Sarpsborg kommune i Viken fylke.
Kyrkja vart teikna av arkitekt Aksel Fronth og har 271 plassar.
Sharazoor-distriktet
Sharazoor-distriktet er eit distrikt i Sulaymaniyah guvernement i Irak.
Knoll i geologi
Ein knoll eller nodul (av norrønt for «bergknaus») er i geologi eit mineral eller eit mineralaggregat forma som ein ein rund, oval eller uregelmessig klump. Dei vert anten danna ved utfelling frå vatn eller ved konkresjon, der dei vert fortreng av sedimenta dei ligg i.
Ein kan òg finne knollar i vulkanske bergartar, men då har lavaen rive med seg bitar av berggrunnen han trengde gjennom. Døme på dette er peridotitt-knollar.
Nodular er òg eit samleomgrep for kuleforma utfellingar i metall, som til dømes grafitt i støypejarn.
Cape Darnley i Mac. Robertson Land
Cape Darnley er eit isdekt nes som utgjer nordenden av Bjerkøodden på vestsida av MacKenzie Bay. Den 26. desember 1929 oppdaga sir Douglas Mawson land frå toppen av masta på RRS «Discovery». Den 10. februar 1931 kom han attende med «Discovery» og kom nær nok til å sjå neset, som han kalla opp etter E.R. Darnley, styreleikar for Discovery Committee ved Colonial Office i London, 1923 til 1933.
Le Cerneux-Péquignot
Le Cerneux-Péquignot er ein kommune i distriktet Le Locle i kantonen Neuchâtel i Sveits. Kommunen har innbyggjarar  og eit areal på. Kommunesenteret ligg 1088 meter over havet.
Kommunen består av landsbyen Le Cerneux-Péquignot, nær grensa til Frankrike, samt fleire spreidde grender og gardar.
Om du går på en strand
«Om du går på en strand» er ein song av Jan Høiland frå 1969. Songen er skriven av Olav Nikolaysen.
Melodi Grand Prix 1969
«Om du går på en strand» deltok i Melodi Grand Prix 1969, den norske uttakinga til Eurovision Song Contest 1969 i Madrid i Spania. Songen vart framført på norsk av Jan Høiland, og enda på sjuandeplass med to poeng; frå Kristiansand.
Keith Forsey
Keith Forsey er ein engelsk popmusikar og plateprodusent.
Som Moroder byrja Forsey å produserte musikk sjølv. I 1982 produserte han debutplata til Billy Idol, Billy Idol og gjennombrotsalbumet til Icehouse Primitive Man. Oppfølgjaren til Idol i 1983, Rebel Yell, vart ein stor hit. I 1983 samarbeidde han med Moroder og Irene Cara som låtskriva rpå «Flashdance... What a Feeling» for filmen Flashdance. I 1984 vann songen Oscarprisen. Han var òg medlåtskrivar på meir filmmusikk etter dette, som Ghostbusters, Beverly Hills Cop, The NeverEnding Story og The Breakfast Club. Hitten «Don't You (Forget About Me)» frå The Breakfast Club vart opphavleg tilbode til Simple Minds, som avslo. Men eter at Bryan Ferry, Billy Idol og fleire andre artsitar avslo, vurderte Simple Minds songen på nytt og dei tok han til topp 10 i mange land.
I 2003 produserte Forsey det amerikanske gitarpopbandet Rooney.
Tibro kommun
Tibro kommune ligg i det svenske lenet (fylket) Västra Götaland, i landskapet Västergötland. Administrasjonssenteret i kommunen ligg i Tibro.
Tettstader
Tibro kommune har to tettstader. Folketalet i tabellen er frå 31. desember 2005.
Lakhishelva
Lakhish (hebraisk נחל לכיש, Naḥal Lakhish) er ei elv i Israel som flyt ut i Middelhavet ved byen Ashdod. Ho vert òg kalla Wadi Kabiba og Wadi Sukhrir.
Nedslagsfeltet er 1 020 km² og lengda er kring 70 km. Kjelda til elva ligg sør på Vestbreidda og det vert ofte flaum i elva i regnperiodar.
Elva er forureina av industriavfall og kloakk fordi ho renn gjennom industriområdet og hamna i Ashdod. Eit rehabiliteringsprogram dei siste åra har berre vore ein middels suksess..
Elektrodiafon
Ein elektrodiafon er eit apparat som varslar om det nærmar seg torevêr. Det består av ei kort antenne og ein detektor med høyretelefon. Alle lyn sender ut elektromagnetiske bølgjer, «radiostøy», som gjev ein lyd i telefonen.
Follan
Follan er ei grend på austsida av Foldfjorden, rett innom den indre straumen. Det er to gardar der. Fylkesveg 682 går forbi.
Høghamaren
Høghamaren er ein fjellknaus kring 2 km sørvest for Hamartind i H.U. Sverdrupfjella i Dronning Maud Land i Antarktis. Han vart fotografert frå lufta av Den tredje tyske antarktisekspedisjonen (1938–39), og vart kartlagt av norske kartografar frå landmålingar og flyfoto av Maudheimekspedisjonen (1949–52) og frå flyfoto av den norske ekspedisjonen 1958–59.
Meridianhøgd
Meridianhøgd er høgda til ein himmellekam, i bogemål, over horisonten når han passerer meridianen til staden.
Bjølle
Ei bjølle, av norrønt bjǫllu, ei oblik form av bjalla, er ei lita metallklokke med kolv i. Når klokka heng fritt, kan kolven slå mot klokka og gi ein ringelyd.
Dombjøller er runde, hole bjøller med kuler inni. Forstavinga dom siktar til at dei gir ein døyvd, i eldre språk dumb, lyd.
Ordet bjølle kan også bli brukt om tilsvarande innretningar som gir lette plingelydar.
Bruk av bjøller
Bjøller blir hengde rundt halsen på husdyr som går på utmarksbeite slik at dei skal bli lettare å finne att. Dørbjøller ringer når ein opnar ei dør, og i butikkar kan ei bjølle på disken varsle personalet om kundar som ønskjer hjelp.
Dombjøller vert brukte på hestar.
Tonkinbukta
Tonkinbukta (eller Beibubukta) er ein utløpar av Sør-Kina-havet. Namnet er avleidd av den vietnamesiske landsdelen Tonkin.
Øya Hainan (ein eigen kinesisk provins) og Leizhouhalvøya (som tilhøyrar Guangdongprovinsen) avgrensar Tonkinbukta i aust. I nord ligg den kinesiske provinsen Guangxi, og i vest er Vietnam. Mot sør opnar bukta seg mot resten av Sør-Kina-havet. Mellom Leizhou og Hainan er Qiongzhousundet.
Bukta er rundt 90 000 km² i utstrekking. Den største djupna er berre 68 met. Raudeelva munnar ut i bukta. Dei viktigaste hamnebyane er Haiphong i Vietnam, Beihai (Peihai) på det kinesiske fastlandet og Haikou på Hainan (mot Qiongzhousundet).
Ein av dei mest kjende stadene å sjå i bukta er Halongbukta i Vietnam.
Det alternative namnet Beibubukta (Bei Bu tyder 'Nordbukta') har byrja å få gjennomslag fordi Tonkin på ei rekkje asiatiske språk òg kan tyda Tokyo.
Flatefjellet
Flatefjellet er eit fjell i Gulen kommune i Vestland. Det ligg mellom Klyvtveitvatnet i nord, Transdalsvatnet i sørvest og Steinsdalen i søraust. Største høgda er 642 meter over havet. Toppen av fjellet er, som namnet ymtar om, relativt flat. Fjellsidene rundt er som regel brattare, men har òg mange slakare parti, og fjellet er lett tilgjengeleg for fotturistar.
Bhimbetka
Bhimbetka er ein arkeologisk funnstad i den indiske delstaten Madhya Pradesh. I Bhimbetka finst fleire naturlege holer og hellerar der det er blitt laga ei rekkje holemåleri frå steinalderen og fram til historisk tid. Bhimbetka blei utnemnd til verdsarv av UNESCO i 2003.
Holemåleria viser menneske i ulike samanhengar og dyr som nashorn, bjørn, hjortar, geiter og storfe. Ifølgje UNESCO skildrar bileta eit liv som liknar det tradisjonelle jakt- og sankesamfunnet til urfolket ved Bhimbetka. Andre typar måleri viser ryttarar til hest, på kamel og elefant, religiøse eller mytologiske motiv og ein scene tolka som dans der ein musikar ser ut til å bruka ei timeglastromme, noko som også er utbreidd i dagens India.
Busetjinga av holene er ført tilbake til sein acheuléen i eldre steinalder med ubroten busetnad fram til sein mellomsteinalder.
Nordsjøfartmuseet
Nordsjøfartmuseet i Telavåg (òg kalla Tælavåg), som er eit av musea i Museum Vest, opna i april 1998 som ei vidareføring og utviding av ei krigsminnesamling som opna i 1988 i eit naust i Telavåg. Denne krigsminnesamlinga hadde vorte oppretta etter eit kommunalt initiativ, men mykje av innsamlings- og utstillingsarbeidet var det lokale krefter i Telavåg som stod for. Av di talet på dei som ville sjå krigsminnesamlinga hadde vore såpass høge allereie fyrste året, sette Sund kommune og Hordaland fylkeskommune året etter i gang eit utgreiingsarbeid for å få opna eit museum i Telavåg. Arkitekt for ein ny museumsbygning vart Paal Kahrs, og grunnsteinen lagt med 8. mai 1995, på 50-årsdagen for frigjeringa av Noreg i 1945. I november 1996 vart Stiftinga Nordsjøfartmuseet i Tælavåg skipa for å stå for drifta av museet.
Krigsminnesamlinga frå 1988 konsentrerte seg framfor alt om krigstragedien i Telavåg, sett frå ein lokal synsvinkel. Med skipinga av Nordsjøfartmuseet vart krigshendingane sett inn i ein større samanheng, både i høve til den andre verdskrigen generelt, og i høve til samtidige konfliktar verda over. Nordsjøfartmuseet sette òg søkeljoset på den såkalla nordsjøfarten, den illegale trafikken mellom Noreg og Storbritannia under den tyske okkupasjonen av Noreg.
Museet har difor både ei utstilling om terroren som råka Telavåg under krigen, og om nordsjøfarten (òg kalla Englandsfarten). Den tyske okkupasjonsmakta fastsette at det skulle vere dødsstraff for å krysse Nordsjøen, ettersom dette var ei vanleg fluktrute for dei som måtte eller ynskte å kome seg over til Storbritannia. Dei fleste flykta for å verve seg til dei allierte styrkane, og mange våga livet for å frakte våpen, agentar og utstyr attende til motstandsrørsla i Noreg. Motstandskampen i Noreg hadde truleg ikkje vore mogleg utan desse operasjonane. Telavåg var eit sentralt utgangspunkt for denne farefulle, løynde sjøreisa. På Nordsjøfartmuseet vert det gjeve eit innblikk i liva til dei som trossa forbodet.
Terroren som råka den vesle fiskarbygda Telavåg under krigen, den såkalla Telavågtragedien, har likeeins ein vesentleg plass i utstillinga. Ingen andre stader i Noreg vart så hardt råka av tysk terror som Telavåg. Opptakten var ei skotveksling 26. april 1942 mellom Gestapo-offiserar og to norske Kompani Linge-agentar i Telavåg, då to av Gestapooffiserane og ein norsk agent vart drepne. 30. april 1942 vart alle menn mellom 16 og 60 år i Telavåg arresterte, 1. mai 1942 vart resten av dei som budde i Telavåg arresterte, og heile Telavåg vart deretter brent ned og jamna med jorda. Mennene vart sende til tyske konsentrasjonsleirar, der 31 døydde, medan kvinnene, borna og dei eldre vart internerte i Noreg.
Valenza
Valenza (piemontesisk Valensa) er ein kommune i provinsen Alessandria i Piemonte i Italia, om lag 80 km aust for Torino og om lag 11 km nord for Alessandria. 31. desember 2004 hadde han 20 489 innbyggjarar og eit areal på 50,0 km².
Meridianplan
Eit meridianplan for ein observasjonsstad er eit plan som inneheld den vesle aksen til ein ellipsoide kring punktet, symmetriaksen, og som samstundes går gjennom observasjonsstaden.
Valenza
Kommunen er vidare inndelt i frazioni (hovudsakleg landsbyar) Villabella og Montevalenza.
Turn It On Again: The Hits
Turn It On Again: The Hits er eit samlealbum av det britiske bandet Genesis. Albumet vart først gjeve ut som eit enkelt album den 26. oktober 1999 av Virgin Records i England og av Atlantic Records i USA.
Valenza
Valenza er mest kjend for gull- og smykkeutforminga og mange av butikkane her er gullsmedforretningar. Økonomien til byen er hovudsakleg basert på denne handelen.
Valenza grensar til kommunane Alessandria, Bassignana, Bozzole, Frascarolo, Giarole, Mirabello Monferrato, Pecetto di Valenza, Pomaro Monferrato, San Salvatore Monferrato, Suardi og Torre Beretti e Castellaro.
Turn It On Again: The Hits
I 2007 vart ei dobbelplateutgåve kalla The Tour Edition gjeve ut for å marknadsføre Turn It on Again-turneen. Alle songane utanom «The Carpet Crawlers 1999» vart miksa på nytt av Nick Davis. I tillegg inneheld albumet fleire songar frå alle albuma i katalogen til bandet (utanom From Genesis to Revelation). I tillegg til dobbel-CDen vart det gjeve ut ein versjon med to CDar og to DVDar, som inkluderte DVDane The Video Show og When in Rome.
Sjølv om dei fleste songane er frå Phil Collins-tida i bandet (1976–1992), strekkjer samlinga seg attende til «I Know What I Like (In Your Wardrobe)» frå Selling England by the Pound i 1973, den einaste songen frå Peter Gabriel-åra. Ei nyinnspeling av «The Carpet Crawlers» med Gabriel, Collins og Steve Hackett som vart spelt inn i 1999, er derimot òg med på albumet.
Då det kom ut nådde det fjerdeplassen på den britiske albumlista og 65. plass i USA, der ho selde til gullplate.
Den doble utgåva frå 2007 vart òg populær og nådde 5. plass på den britiske albumlista.
Dei sju bokstavane i Genesis-logoen på omslaget er henta frå forskjellige plateomslmag opp gjennom åra. Desse er:
Lister
Album
Harald Halvorsen
Harald Halvorsen var ein norsk telefonkontrollør og politikar frå Oslo. Han var stortingsmann for Socialdemokratene og seinare Arbeidarpartiet, vald frå valkrinsen Akershus.
Halvorsen var fyrstikkarbeidar frå han var ni år gammal. I 1894 fekk han arbeid i Elektrisk Bureau. Etter fire år i EB, arbeidde han ved Kristiania Telefonanlegg i tida 1898-1911. Frå 1911 hadde han stilling som telefonkontrollør. I tillegg underviste han i «praktiske telefonfag» ved Rikstelegrafens skole, og var styremedlem i Hypotekbanken.
I 1905 vart Halvorsen vald inn i heradsstyret i Aker, som representant for ei fråhaldsliste. Seinare representerte han Arbeidarpartiet og Socialdemokratane i heradsstyret. Med unntak for ein valperiode sat han i heradsstyret fram til 1934, i mange år også med plass i formannskapet. Han var medlem av skulestyret i to bolkar, ein føre 1910, og den andre etter 1920.
Ved stortingsvalet 1921 vart Halvorsen vald til sjette representant frå valkrinsen Akershus og det nyskipa Norges Socialdemokratiske Arbeiderparti, ei partigruppe som hadde brote ut av Det norske Arbeidarpartiet. Etter attval i 1924 heldt han fram som NSA-representant, til dess NSA og DnA slo seg saman framom stortingsvalet 1927. Deretter representerte han Arbeidarpartiet på Stortinget i fire periodar, heilt fram til Hitler-Tyskland okkuperte Noreg i april 1940. På Stortinget var han i alle år medlem i Post- og telegrafkomiteen/Post-, telegraf- og kystfartskomiteen, som sekretær 1922-27 og sidan formann.
Halvorsen var medlem i Arbeidarpartiet sitt sentralstyre frå 1927 til 1930.
Harald Halvorsens vei på Teisen i Oslo er kalla opp etter han.
Høgsenga
Høgsenga er nokre høge fjellknausar som dannar nordenden av Breplogen i Mühlig-Hofmannfjella i Dronning Maud Land i Antarktis. Dei vart kartlagte frå landmålingar og flyfoto av Den sjette norske antarktisekspedisjonen (1956–60).
Grendafjellet på Ertvågsøya
Grendafjellet er eit 472 m høgt fjell på austsida av Foldfjorden på Ertvågsøya. Det ligg sør for Hållåråa og vest-sørvest for Hållåfjellet, med god utsikt over Ålmo og Foldfjorden. Ålmosetra ligg på nordsida av Grendafjellet.
Sharbazher-distriktet
Sharbazher-distriktet er eit distrikt i Sulaymaniyah guvernement nordaust i Irak.
Aleksandr Siloti
Aleksander Iljitsj Siloti var ein russisk pianist, komponist og dirigent.
Han var søskenbarnet til Sergej Rakhmaninov.
Liv
Forfedrane til Siloti innvandra frå Italia til Russland ein gong på 1700-talet.
Siloti fekk først klaverundervising av Anton Rubinstein og studerte frå 1875 til 1881 ved konservatoriet i Moskva under Nikolaj Rubinstein, Pjotr Tsjajkovskij og Sergej Tanejev. Han hadde ein vellukka debut i 1880. I 1883-1886 var han elev av Franz Liszt i Weimar og hadde ei vellukka konsertreise i ulike tyske byar.
Han professor i klaver ved konservatoriet i Moskva i åra 1886-1890 og budde fram til 1900 i Frankfurt am Main, Antwerpen og Leipzig. Frå 1903, etter å ha dirigert Moskva Filharmoniske Symfonikonserter i to år, leda han fram til 1917 symfoni- og kammermusikkkonserter i St. Petersburg.
Siloti si rolle som ein leiande personlegdom innan det russiske musikklivet enda med oktoberrevolusjonen. Han og familien flykta til Finland, gjorde konsertreiser i Tyskland og England og emigrerte til slutt til USA. Der arbeidde han som konsertpianist fram til 1936 og underviste ved Juilliard School i New York i tida 1924-1942.
Cape Davis
Cape Davis er eit avrunda, isdekt nes langs nordkysten av Edward VIII Plateau, 9 nautiske mil aust for Magnet Bay. Det vart oppdaga den 12. januar 1930 av British Australian and New Zealand Antarctic Research Expedition (BANZARE) under Mawson, som namngav det etter kaptein John King Davis, sjøfartsdirektør under Commonwealth Government og kaptein og nestkommanderande på BANZARE.
La Chaux-du-Milieu
La Chaux-du-Milieu er ein kommune i distriktet Le Locle i kantonen Neuchâtel i Sveits. Kommunen har innbyggjarar  og eit areal på. Kommunesenteret ligg 1081 meter over havet.
If You Can't Stand the Heat...
If You Can't Stand the Heat... er det ellevte studioalbumet til det engelske rockebandet Status Quo. Det vart spelt inn i Wisseloord Studios i Hilversum i Nederland og produsert av Pip Williams. Albumet kom ut i oktober 1978 og nådde tredjeplassen på den britiske albumlista. For første gongen nytta Status Quo ei blåserekkje på albumet, The David Katz Horns, i tillegg til ein korvokaltrio, Jacquie Sullivan, Stevie Lange og Joy Yates.
«Again and Again» var den første singelen frå albumet, og denne nådde 13. plassen på den britiske singellista. Ein annan singel kom ut frå albumet, «Accident Prone», som nådde 36. plassen på singellista.
Röksteinen
Röksteinen, eller Ög 136 i det svenske registeret over runeinnskrifter i Sverige, er ein av dei mest vidgjetne runesteinane i Norden. Steinen, som står attmed Rök kyrkje i Ödeshögs kommun i Östergötland i Sverige, er dekt på alle sider av ei runeinnskrift på til saman 760 runeteikn, som er rekna for å vere den lengste i verda. Steinen er tidfest til fyrste halvparten av 800-talet.
Runesteksten
Alle sidene på Röksteinen er så godt som heilt dekte av runer, som for det meste er såkalla kortkvistruner. Dei er så fint uthogde at ein må rekne med at det er ein spesialist som har stått for arbeidet. Runene er framleis tydelege, men somme parti i teksten er vorte øydelagt.
Skeise-VM 1949 for menn
Verdsmeisterskapen på skeiser 1949 for menn vart avvikla på Bislett stadion i Oslo helga 19. og 20. februar 1949. 28 utøvarar frå 10 land deltok i meisterskapen, av dei fire frå Noreg. «Verdensmesterskapet på skøyter på Bislett gikk etter programmet i helgen, trass i vanskelige isforhold... Løpene ble noe sjansepreget; gradestokken viste under hele stevnet plussgrader, og banefolkene var stadig i virksomhet med å reparere isflaten.»
Kornél Pajor frå Ungarn vart verdsmeister etter å ha vunne både 5 000 meter og 10 000 m. På 500 m gjekk sigeren til Ken Henry og på 1500 m til Johnny Werket, begge frå USA.
Shibuya Peak
Shibuya Peak er eit fjell (840 moh) på austsida av Berrybreen, 6 km søraust for Demas Range i Marie Byrd Land. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1959-65. Det vart namngjeve av Advisory Committee on Antarctic Names (US-ACAN) etter Franklin T. Shibuya, ein meteorolog i US Antarctic Research Program (USARP) ved Byrd-stasjonen, 1962.
Skeise-VM 1949 for menn
Skeise-VM 1949
Dato: 19./20. februar 1949
<br style="clear:both;" />
Astrometrisk dobbeltstjerne
Ei astrometrisk dobbeltstjerne er to stjerner som anten står langt frå kvarandre med lang omlaupstid der den relative rørsla ikkje kan påvisast, samstundes som ein kan fastlå at dei har same eigenrørsle og avstand.
Det kan òg syne til ei dobbeltstjerne der den mest lyssvake stjerna ikkje er mogeleg å observere. Stjerna ein kan observere vil flytte seg i ein svingande bane over himmelen.
Sulaymaniya-distriktet
Sulaymaniya-distriktet er eit distrikt i Sulaymaniyah guvernement i Irak.
Kamila Shamsie
Kamila Shamsie er ein prisløna pakistansk-britisk forfattar.
Hovdeknattane
Hovdeknattane er nokre fjellknausar som stikk ut frå sørvestlege delen av Hovdebrekka, like nord for Skeidshovden i Wohlthatmassivet i Dronning Maud Land i Antarktis. Dei vart kartlagte av norske kartografar frå landmålingar og flyfoto av Den sjette norske antarktisekspedisjonen (1956–60).
Kamila Shamsie
Bakgrunn
Shamsie er fødd i Karachi. Mor hennar er journalisten og redaktøren Muneeza Shamsie. Bestemora henner var begum Jahanara Habibullah, med band til fyrstefamilien i Rampur. Ho er også grandniese av forfattaren Attia Hosain og fører sjølv den litterære tradisjonen i familien tilbake til oldemora Inam Habibullah, som skreiv eit memoar på urdu.
Delilah's Power
Delilah's Power er det 21. studioalbumet til Ike & Tina Turner, gjeve ut i 1977, to år etter det vart spelt inn.
Kamila Shamsie
Bakgrunn
Shamsie gjekk på Karachi Grammar School. Deretter tok ho ein BA-grad i Creative Writing ved Hamilton College i New York og ein mastergrad ved MFA Program for Poets & Writers ved University of Massachusetts Amherst. I 2007 flytta ho til London, og har no dobbelt statsborgarskap i Storbritannia og Pakistan.
Forfattarskap
Ho debuterte i 1998 med romamen In the City by the Sea, som ho skreiv medan ho gjekk på college, og har sidan gjeve ut fleire romanar. Shamsie har også skrive for avisa The Guardian. I 2009 gav ho ut ei sakprosabok, Offence : the Muslim case.
Shamsie wrote her first novel, In The City by the Sea, while still in college, and it was published in 1998 when she was 25. Boka var finalist til den britiske John Llewellyn Rhys-prisen. Etter sin andre roman Salt and Saffron frå 2000 blei ho vald ut som ein av Orange sine «21 Writers of the 21st century». I 2013 blei ho teken med på Granta si liste over dei 20 beste unge britiske forfattarane.
Alle dei fire første romanane hennar har handling frå Karachi; seinare romanar har eit breiare geografisk spenn som omfattar Japan og Storbritannia. Også den tredje romanen hennar, Kartography, var finalist til John Llewellyn Rhys-prisen. Den femte romanen hennar Burnt Shadows var finalist for Orange Prize for Fiction og vann ein Anisfield-Wolf Book Award. A God in Every Stone var finalist for Walter Scott-prisen i 2015 og til Baileys Women's Prize For Fiction. Den sjuande romanen hennar Home Fire var nominert til Bookerprisen 2017.
Ho er medlem av Royal Society of Literature.
Thomas S. Falck
Thomas Dorotheus Scheen Falck var ein norsk kjøpmann og skipsreiar frå Drammen. Han var far til Hans L. Falck og representerte Stavanger og Haugesund på Stortinget i 1874.
Thomas S. Falck var son til ein tollar. Han var fleire år utanlands for å lære seg handel, ei tid «assoscie» i eit handelsfirma i Newcastle upon Tyne i England. Frå 1862 var han kjøpmann og skipsreiar i Stavanger. To år seinare vart han i tillegg administrerande direktør i Stavanger sjøforsikringsselskap. Han var også styremedlem i Stavanger kreditbank og i Stavanger støyperi og dokk.
Frå 1864 var Falck medlem i Stavanger bystyre. For perioden 1874-76 vart han kåra til stortingsmann på valtinget 1873. Grunna sjukdom møtte han berre på 1874-sesjonen, medlem av bankkomiteen.
Falck døydde i Hillevåg i Hetland herad, 60 år gammal.
Meridiansirkel
Ein meridiansirkel er eit passasjeinstrument oppstilt i meridianen og utstyrt med nøyaktig avlesingssirkel for måling av høgda til ein himmellekam. Om ein kjenner polhøgda på observasjonstaden, kan ein avgjere koordinatane til stjernene (rektascensjon og deklinasjon) ved å avlese kulminasjonshøgdene og tidene for meridianpassasjane. Om ein kjenner koordinatane til ei stjerne, kan meridiansirkelen nyttast til tids- og polhøgdeavgjersler.
Den første meridiansirkelen vart konstruert av Ole Rømer i 1704. Moderne meridiansirklar er automatisert og knytt til datamaskinar.
Sergej Tanejev
Sergej Ivanovitsj Tanejev var ein russisk komponist under romantikken.
Komposisjonsstilen til Tanejev var til å begynne med inspirert av vestlege straumdrag, men etterkvart vende han seg mot den nasjonale russiske rørsla. Han hadde ei livslang interesse for musikken til dei gamle meistrane og studerte intensivt verk av til dømes Palestrina, Händel og Mozart, noko som førte til at han i (for si tid) uvanleg grad meistra kontrapunktikk. Musikken hans verkar ofte tørr og akademisk, men det finst òg unntak. Tanejev var ingen salongmusikar; han føretrekte store, krevjande verk.
Viddu ha tjangs
«Viddu ha tjangs» er ein singel av Stein Ingebrigtsen, gjeven ut i 1969. Songar skrivne av Georg Eldaaen.
«Viddu ha tjangs» deltok i Melodi Grand Prix 1969, den norske uttakinga til Eurovision Song Contest 1969 i Madrid i Spania. Songen vart framført på norsk av Stein Ingebrigtsen, og enda på sjuandeplass med to poeng; eitt frå Bodø og eitt frå Trondheim.
Cape Fletcher
Cape Fletcher er eit lite nes under den isdekte kysten av Antarktis sør for Martin Reef, halvvegs mellom Strahanbreen og Scullin Monolith. Det vart oppdaga av British Australian New Zealand Antarctic Research Expedition, 1929–31, under Mawson, og vart namngjeve av han etter H.O. Fletcher, assisterande biolog på ekspedisjonen.
Eldre dryas
Perioden var kald og tørr og ein har funne sterke signal etter perioden nord i Eurasia, særleg i Nord-Europa.
Oreadeinka
Oreadeinka, Coeligena orina, er ein nyleg anerkjent kolibriart i den biologiske slekta Coeligena. Arten har utbreiing i nordvestre Colombia, avgrensa til høgtliggande grenseområde mellom Antioquia-departementet og Chocó-departementet, samt i fjellsidene av Cerro Montezuma i Risaralda-departementet.
Dette er ein stor kolibriart, ca. 14 cm i kroppslengd og 7 gram i masse. Fjørdrakta er generelt mørk grøn, og undersida lysare metallisk grøn, drakta åt hannfuglen har ein iriserande blå strupeflekk og iriserande panneflekk som kan veksle frå grønblå til gyllengrøn. Hofuglar har noko lysare drakt med kanelgul strupe og ho manglar panneflekken. Begge kjønn har svart, litt kraftig rettpeikande nebb.
Habitatet ligg mellom 2500 og 3500 moh. i páramoøkosystem, elfinskog og dels i høgvaksen fuktig skog. Som andre kolibriar et dei nektar, men ein har funne at dei òg tar insekt og kongroer.